CELEX: 31991R3785
Language: el
Date: 1991-12-19 00:00:00
Title: Κανονισμός ( ΕΟΚ ) αριθ. 3785/91 της Επιτροπής της 19ης Δεκεμβρίου 1991 περί παύσεως της αλιείας σκουμπριού από πλοία με σημαία των Κάτω Χωρών

Avis juridique important

|

31991R3785

Κανονισμός ( ΕΟΚ ) αριθ. 3785/91 της Επιτροπής της 19ης Δεκεμβρίου 1991 περί παύσεως της αλιείας σκουμπριού από πλοία με σημαία των Κάτω Χωρών  

Επίσημη Εφημερίδα αριθ. L 356 της 24/12/1991 σ. 0063 - 0063

ΚΑΝΟΝΙΣΜΟΣ (ΕΟΚ) αριθ. 3785/91 ΤΗΣ ΕΠΙΤΡΟΠΗΣ  της 19ης Δεκεμβρίου 1991  περί παύσεως της αλιείας σκουμπριού από πλοία με σημαία των Κάτω ΧωρώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3926/90 του Συμβουλίου της 20ής Δεκεμβρίου 1990 για τον καθορισμό, για ορισμένα αποθέματα ιχθύων ή ομάδες ιχθύων, του επιτρεπόμενου συνόλου των αλιευμάτων για το 1991 και ορισμένων όρων υπό τους οποίους μπορούν να αλιευθούν  (3), όπως τροποποιήθηκε τελευταία από τον κανονισμό (ΕΟΚ) αριθ. 2381/91 (4), προβλέπει ποσοστώσεις για το σκουμπρί για το 1991-  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων σκουμπριού στα ύδατα των διαιρέσεων CIEM II, (εκτός ζώνης ΕΟΚ), V b (ζώνης ΕΟΚ), VI, VII, VIIIa, b, d, e, XII και XIV, από πλοία με σημαία των Κάτω Χωρών ή  νηολογημένα στις Κάτω Χώρες, έφθασαν τις ποσοστώσεις που είχαν διατεθεί για το 1991- ότι οι Κάτω Χώρες απαγόρευσαν την αλιεία γι' αυτό το απόθεμα από τις 30 Νοεμβρίου 1991- ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων σκουμπριού στα ύδατα των διαιρέσεων CIEM II, (εκτός ζώνης ΕΟΚ), V b (ζώνης ΕΟΚ), VI, VII, VIIIa, b, d, e, XII και XIV, από πλοία με σημαία των Κάτω Χωρών ή νηολογημένα στις Κάτω Χώρες, εκτιμάται ότι έχει εξαντλήσει τις  ποσοστώσεις που είχαν διατεθεί στις Κάτω Χώρες για το 1991.  Απαγορεύεται η αλιεία σκουμπριού στα ύδατα των διαιρέσεων CIEM II, (εκτός ζώνης ΕΟΚ), V b (ζώνης ΕΟΚ) VI, VII, VIII a, b, d, e, XII και XIV, καθώς επίσης η παραμονή επί του πλοίου ή η μεταφόρτωση από πλοίο σε πλοίο και η εκφόρτωση του σκουμπριού που  έχει αλιευθεί στις διαιρέσις αυτές από πλοία με σημαία των Κάτω Χωρών ή νηολογημένα στις Κάτω Χώρες, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 30 Νοεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1991. Για την Επιτροπή  Manuel MARIN  Αντιπρόεδρος   (1) ΕΕ αριθ. L 207 της 29. 7. 1987, σ. 1. (2) ΕΕ αριθ. L 306 της 11. 11. 1988, σ. 2. (3) ΕΕ αριθ. L 378 της 31. 12. 1990, σ. 1. (4) ΕΕ αριθ. L 219 της 7. 8. 1991, σ. 2.